Korisničke upute za aplikaciju (grupa 04)

Ivan Žgela

Dijelovi:

* Master-cestovni objekti
* Šifrarnik mastera-dionice
* Detail-održavanja objekata
* Šifrarnik detaila-vrste održavanja

Prilikom učitavanja stranice pojavljuje se „Home page“ te nakon toga korisnik ima opcije koje se nude u izborniku pri vrhu stranice. Pod imenom Ivan Žgela mogu se odabrati opcije za jednostavne CRUD (eng. create, read, update, delete) akcije za cestovne objekte, dionice, održavanja objekata i vrste održavanja. Također može se pristupiti složenom master-detail prikazu koji nudi mogućnosti kreiranja, uređivanja i brisanja složenog prikaza te izvještajima (pdf i excel) za dijelove na kojima sam radio.

Odabirom opcije „Cestovni objekt (master)“ korisniku se prikaže tablica trenutno registriranih cestovnih objekata unutar baze podataka. Postoji mogućnost sortiranja tablice uzlazno ili silazno po nekom od parametra tablice npr. ako korisnik želi sortirati cestovne objekte po nazivu to može učiniti na plavi gumb „Naziv“ koji predstavlja zaglavlje tablice (odnosno stupac tablice). Također, zbog potencijalnog velikog broja podataka implementirano je straničenje podataka i korisnik se može u desnom kutu tablice pozicionirati na bilo koju stranicu tablice pritiskom na gumb željene stranice. Na desnoj strani tablice korisnik ima mogućnosti brisanja ili uređivanja pojedinog cestovnog objekta. Odabirom opcije za uređivanje prikazuju se popunjena forma s relevantnim podatcima za cestovni objekt koji želimo urediti. Prilikom uređivanja korisnik ima mogućnost uređivanja svih parametara te za izmjenu dionice mora odabrati jednu od ponuđenih opcija iz padajuće liste (eng. Dropdown). Ukoliko neki od podataka korisnik krivo unese pokazuje mu se validacijska poruka te je time siguran da će ispravno unijeti podatke. Odabirom opcije za brisanje pojedinog cestovnog objekta unutar tablice pojavljuje je mali prozorčić (eng. popup) koji pita korisnika jel siguran da želi obrisati odabrani cestovni objekt. Na prikazu ispod naslova „Cestovni objekti“ postoji opcija „Kreiraj novi cestovni objekt“. Odabirom te opcije otvara se forma za kriranje novog objekta, kao i za uređivanje ukoliko korisnik unese neispravno neki od podataka dobiva povratnu poruku gdje je pogriješio.

Za kategoriju dionica(šifrarnik mastera), održavanje objekta(detail) i vrste održavanja(šifrarnik detail-a) opcije za pregled, uređivanje, brisanje i kreiranje je u potpunosti identičan kao i za cestovni objekt, osim što postoji jedna mala razlika kod dionica. Prilikom odabira opcije uređivanja dionice, ne otvara se novi prikaz popunjene forme već je moguće uređivati podatke dionice direktno unutar tablice.

Sljedeća opcija je Cestovni objekt – Održavanje objekta (master-detail) odnosno složeni tablični prikaz. Unutar tablice su prikazani podatci za cestovni objekt pripadnu dionicu te trenutna održavanja koja su pridružena pojedinom cestovnom objektu. Dizajn tablice je identičan kao i u jednostavnom tabličnom prikazu te sve opcije koje ona nudi. Jedina opcija koju prethodne tablice nemaju je klikom na ime cestovnog objekta prikaže se cestovni objekt svi njegovi parametri i parametri svih održavanja objekata koji su povezani s trenutnim cestovnim objektom. Prilikom uređivanja složenog master-detaila korisniku se prikazuje forma koja je popunjena svim relevantnim podatcima, na mjestu dionice se nalazi opcija autocomplete. Autocomplete funkcionira tako da korisnik započne pisanje ime željene dionice te mu se automatski ponudi opcije koje se podudaraju unosom. Nadalje, korisnik odabere željenu dionicu iz padajuće liste. Na dnu stranice se nalaze detail podatci koje korisnik može uređivati direktno unutar tablice. Za opciju dodavanja novog održavanja objekta, korisnik započinje pisanje u prvu ćeliju tablice „Ime firme“ te odabere jednu od opcija. Naime, održavanje objekta nema naziv pa sam odabrao ime firme kao autocomplete opciju kako bi se dodijelilo održavanje objekta određenom cestovnom objektu. Kako bi uspješno pridružili održavanje trenutnom cestovnom objektu moramo pritisnuti gumb + skroz na desnoj strani tablice. Možemo i obrisati održavanje za neki od cestovnih objekata na gumb – koji se također nalazi s desne strane tablice. Odabir opcije za „Unos novog cestovnog objekta (master detail forma)“ je identična kao i forma za uređivanje te je također korisnik obavješten ukoliko pogrešno unese neki od podataka.

Opcija „Ivan izvještaji (pdf, excel)“. Odabirom te opcije prikazuje se prikaz koji ima 4 kategorije. Prva kategorija je jednostvni tablični prikaz kao pdf dokument za popis cestovnih objekata, dionica, održavanja objekata i vrste održavanja objakata. Odabirom jednog od ta 4 linka otvara se novi prozor u pregledniku koji prikazuje pdf dokument. Također, korisnik može preuzeti taj dokument unutar preglednika. Druga kategorija je složeni prikaz master-detail koji također otvara pdf dokument gdje je za svaki cestovni objekt lista održavanja objekata za taj cestovni objekt. Treća kategorija je jednostavni prikaz cestovnih objekata, dionica, održavanja objekata i vrste održavanja objakata unutar excel tablice. Naime, odabirom na jedan od ponuđenih linkova automatski se preuzima excel dokument gdje korisnik sprema taj dokument na svoje računalo. Četvrta kategorija je složeni prikaz master-detail unutar excel tablice. Tablica se automatski preuzima i podatci su raspoređeni tako da su na vrhu podatci za pojedini cestovni objekt, a ispod svakog cestovnog objekta je niz pripadnih održavanja za taj objekt.

Korisnik može odabrati opciju „Pregled log datoteke“ u navigirajućoj traci na vrhu stranice. Odabirom te opcije se može pregledati zapisi koji su relevantni za određeni dan. Odabirom dana i klikom na plavi gumb pored prikazuje se sve aktivnosti kreiranja, uređivanja, brisanja, pristupa stranici te ukoliko se pojavila neka pogreška, prikaz te pogreške i njen detaljan opis. Ovime se mogu pratiti sve aktivnosti svih korisnika na stranici.

**Josip Kovač:**

Dijelovi: Master – naplatna kućica, Šif. Master – Vrsta naplate, Detail – prolazak vozila, Šif.Detail - kategorija vozila

Otvaranjem stranice korisnik se nalazi na “Home page” stranici. Ostalim djelovima stranice pristupa pomoću glavnog izbornika koji se nalazi pri vrhu stranici, prikazan u cijelosti ili ga se otvori klikom na ikonu kvadrata sa crtama iznutra (ovisno o veličini prozora).

U glavnom izborniku nalaze se padajući izbornici s imenima autora stranice, do gore navedenih stranica dolazi se odabirom na podizbornik *Josip Kovac.* Otvara se padajući izbornik s opcijama:

Naplatna kucica (jednostavni prikaz master)

Vrsta naplate (jednostavni prikaz sifrarnik master)

Prolazak vozila (jednostavni prikaz detail)

Kategorija vozila (jednostavni prikaz sifrarnik detail)

Naplatne kucice (master detail)

Izvjestaji

**Naplatna kućica:**

Otvara se jednostavni tablični prikaz svih naplatnih kućica. Stupci su redom: Id, VrstaNaplate, Otvorena. Klikom na naziv stupca, tablica se sortira prema atributu toga stupca, prvi puta u uzlaznom, a zatim u silaznom i tako naizmjenično. Klikom na prvu ikonu u redu tablice, korisnik može urediti informacije o odabranoj naplatnoj kućici, a sljedeći gumb služi za brisanje naplatne kućice. Prilikom dodavanja nove kućice i uređivanja postojeće korisnik podatke bira iz padajućih izbornika, atribut otvorena može biti *da* ili *ne*, a druga dva atributa biraju se na temelju podataka u bazi podataka.

**Vrsta naplate:**

Klikom se otvara jednostavni tablični prikaz svih vrsta naplate koji se trenutno nalaze u bazi podataka. Stupci su redom, s lijeva na desno: Id i Naziv. Klikom na naziv stupca, tablica se sortira prema atributu toga stupca, prvi puta u uzlaznom, a zatim u silaznom i tako naizmjenično. Klikom na prvu ikonu u redu tablice, korisnik može urediti informacije o odabranoj vrsti naplate, a sljedeći gumb služi za brisanje vrste naplate. Prilikom dodavanja nove vrste naplate i uređivanja postojeće korisnik podatak naziv unosi upisujući njegovu vrijednost u tekstni okvir.

**Prolazak vozila:**

Klikom se otvara jednostavni tablični prikaz svih prolazaka vozila koji se trenutno nalaze u bazi podataka. Stupci su redom, s lijeva na desno: Id, Registracijska oznaka, Kategorija vozila, Vrijeme prolaska, Naplatna kucica. Klikom na naziv stupca, tablica se sortira prema atributu toga stupca, prvi puta u uzlaznom, a zatim u silaznom i tako naizmjenično. Klikom na prvu ikonu u redu tablice, korisnik može urediti informacije o odabranom prolasku vozila, a sljedeći gumb služi za brisanje prolaska vozila. Prilikom dodavanja novog prolaska vozila i uređivanja postojećeg korisnik podatak Registracijska oznaka unosi upisujući njegovu vrijednost u tekstni okvir, Vrijeme Prolaska odabire klikom na malu ikonu kalendara na desnoj strani okvira za unos tog podatka, a Naplatnu kućicu i Kategoriju vozila odabire iz padajućeg izbornika.

**Kategorija vozila:**

Klikom se otvara jednostavni tablični prikaz svih kategorija vozila koje se trenutno nalaze u bazi podataka. Stupci su redom, s lijeva na desno: Id i Naziv. Klikom na naziv stupca, tablica se sortira prema atributu toga stupca, prvi puta u uzlaznom, a zatim u silaznom i tako naizmjenično. Klikom na prvu ikonu u redu tablice, korisnik može urediti informacije o odabranoj kategoriji vozila, a sljedeći gumb služi za brisanje kategorije vozila. Prilikom dodavanja nove kategorije vozila i uređivanja postojeće korisnik podatak naziv unosi upisujući njegovu vrijednost u tekstni okvir.

**Naplatne kućice (master detail):**

Klikom se otvara tablični prikaz svih naplatnih kućica koje se nalaze u bazi podataka. Stupci su redom: NaplatnaKucica(master), VrstaNaplate(sif. Master) i Prolazak vozila(detail). U stupcu prolazak vozila prikazuju se sve registracijske oznake automobila koji se nalaze u tablici prolazak vozila, a prošli su kroz konkretnu naplatnu kućicu (onu u čijem su redu prikazani u stupcu Prolazak vozila(detail). Klikom na prvu ikonu u redu tablice korisnik može uređivati podatke o odabranoj naplatnoj kućici i svim prolascima vozila vezanim za nju. Drugi gumb služi za brisanje naplatne kućice i svih prolazaka vozila povezanih s naplatnom kućicom. Stranica za dodavanje nove naplatne kućice i uređivanje postojeće sastoji se od 2 dijela. Korisnik prvo uređuje podatke o naplatnoj kućici: podatak Otvorena odabire iz padajućeg izbornika, a polja Vrsta naplate i Naplatna postaja ispunjava tako da započinje pisati željeni pojam i onda će mu se pojaviti lista ponuđenih odgovora od kojih treba odabrati jedan. Drugi dio je uređivanje prolazaka vozila. Korisnik stupac Kategorija vozila ispunjava tako da započinje pisati željeni pojam i onda će mu se pojaviti lista ponuđenih odgovora od kojih treba odabrati jedan. Nakon toga se automatski ispunjava stupac Kategorija vozila Id koji je *readonly.* Stupac Registracijska oznaka popunjava slobodnim unosom teksta, a Vrijeme prolaska odabire klikom na kalendar na desnoj strani polja za unos. Korisniku se u isto vrijeme sprema/ažurira i naplatna kućica i sa njome povezani svi prolasci vozila.

**Izvještaji:**

Na ovoj stranici korisnik može odabrati pdf i excel ispise podataka iz baze. Popis svih naplatnih kucica, Popis vrsta naplate, Popis prolazaka vozila i Popis kategorija vozila korisniku stvaraju pdf s tablicom svih unosa u tablicu iz naziva dokumenta u bazi podataka. Pdf Naplatne kucice MD stvara tablice za svaku naplatnu kućicu: u zaglavlju su informacije o naplatnoj kućici, a ispod je tablica sa svim prolascima vozila za tu kućicu. Naplatne kucice, Vrste naplate, Prolasci vozila, Kategorije vozila vraćaju jednostavni excel prikaz podataka iz istoimene tablice u bazi podataka. MD Naplatne kucice vraća excel dokument sa master-detail tablicama naplatnih kućica.